
Tee ehitusloa andmine ( Tallinna mnt J2 )  

1. ASJAOLUD JA MENETLUSE KÄIK

23.08.2017 läbivaatamiseks laekus Tallinna mnt J2 (katastriüksuse tunnus 51102:005:0047) ja Partisani tn L2 (katastriüksuse tunnus 51102:005:0042) kõnnitee ning parkla rajamiseks tee ehitusloa taotlus koos tee- ja välisvalgustuse ehitusprojektidega (linnavalitsuse dokumendiregistris nr 8481/1-16). 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, mis on  kooskõlastanud või andnud arvamuse tee- ning välisvalgustuse ehitusprojektidele

( dok. reg nr. 8481/1-16 ja 9170/1-16).
Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.

2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse §9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

3. OTSUS

      Väljastada tee ehitusluba Tallinna mnt J2 avalikult kasutatava kõnnitee ning parkla rajamiseks.

4. RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

